**ŽUPANIJA DUBROVAČKO - NERETVANSKA**

**OSNOVNA ŠKOLA SMOKVICA**

Matični broj : 03080803

Žiro račun: HR8424070001100577710

RKDP: 122530

Zakonski predstavnik : Emil Radovanović

BILJEŠKE UZ FINANCIJSKI IZVJEŠTAJ ZA 2024. GODINU

* **Obrazloženje financijskog izvještaja PRIHODA I RASHODA za 2024. godinu**

Ukupna godišnja sredstva za financiranje materijalnih i financijskih rashoda osigurana su iz :

* Državnog proračuna
* Proračuna Dubrovačko Neretvanske županije
* te iz ostalih prihoda koji su nužni za realizaciju nastavnog plana i programa škole.

**BILJEŠKE UZ PR-RAS MINISTARSTVO**

Doznačena su sredstva od Ministarstva obrazovanja znanosti i športa u 2024. godini za isplatu plaća zaposlenika u iznosu od 672.409,51 eura, naknada za prijevoz zaposlenika na posao i s posla u iznosu od 24.754.95 eura te naknade zaposlenicima za regres, jubilarne nagrade, dar za djecu i božićnicu te ostale naknade u iznosu od 29.048,61 eura.

Opremanje školske knjižnice obveznom lektirom i stručnom literaturom u iznosu od 310,00 eura te naknada za prijevoz djece s teškoćama u razvoju 1823,20 eura. Doznačeni iznos od 8.103,42 eura za nabavu udžbenika za školsku godinu 2024/2025. nije u cijelosti utrošen te iznos od 109,67 eura će biti vraćen Ministarstvu.

Ministarstvo nam je doznačilo sredstva za higijenske potrepštine u iznosu od 228,48 eura te su ona u cijelosti utrošena.

Ako obveznik zapošljavanja ili zamjenskog zapošljavanja ne zaposli dovoljan broj osoba s invaliditetom, obvezan je plaćati novčanu naknadu. Za jedno kvotno nezapošljavanje u 2024. godini novčana naknada je 168,00 € mjesečno. Naša ukupna naknada za 2024. godinu iznosi 2016,00 eura.

Sukladno odluci Vlade Republike Hrvatske o kriterijima i načinu financiranja odnosno sufinanciranje troškova prehrane za učenike osnovnih škola u 2024. godini nam je doznačeno sredstava u iznosu od 27.210,09 eura, u tom iznosu je uključena i prehrana za prosinac 2023. godine od 2467,15 eura i ostatak prehrane od 2023. godine koji nam je naknadno isplaćen u 2024. godini u iznosu od 1.116,82 eura.

Iznos od 641,06 eura viška isplaćene prehrane je vraćen ministarstvu za 2. polugodište u 2024. godini. A višak prehrane za prvo polugodište 2024. godine u iznosu od 375,06 eura će biti vraćen Ministarstvu početkom 2025. godine. Sveukupni iznos utrošene prehrane u 2024. godini iznosi 22.610,00 eura.

Ukupni prihodi 2024. godine Ministarstva znanosti i obrazovanja iznose 765.263,20 eura , a ukupni rashodi 2024. godine iznose 761.194,50 eura. Iskazani višak prihoda iznosi 4.068,70 eura, a odnosi se na 109,67 eura uplaćenih sredstava za udžbenike i 3959,03 eura viška prehrane tj dio prehrane koji je uplaćen u 2024. godini ali se odnosi na 2023. godinu te višak koji će biti vraćen u 2025. godini.

**BILJEŠKE UZ PR-RAS ŽUPANIJA**

Ukupna godišnja sredstva za pokriće materijalnih i financijskih troškova koje smo dobili od Dubrovačko-Neretvanske županije iznose 167.907,27 eura. Svi troškovi u 2024. godini su se kretali u okviru planom predviđenih sredstava.

Rasporedom sredstava iz Proračuna Dubrovačko-neretvanske županije u projektu „Zajedno možemo sve„ za osiguranje pomoćnika u nastavi učenicima s teškoćama u razvoju utrošeno je 46.864,76 eura.

Doznačeni iznos od županije utrošen je djelom za plaće pomoćnicima u nastavi u iznosu od 40.674,75 eura, za prijevoz na posao u iznosu od 1.998,57 eura, te za naknade uskrsnica, božićnica, dar za dijete, regres i za naknadu u slučaju smrti člana uže obitelji u iznosu od 4.041,44 eura. Za dnevnice za pomoćnike u nastavi utrošeno je 150, eura.

Navedeni iznos se sufinancira dijelom iz EU fondova u iznosu od 45,57% te financiranjem DNŽ 54,43 % .

Ugovorom D.N.Ž. i Osnovne škole Smokvica o dodjeli bespovratnih sredstava za nabavu radnih bilježnica za učenike za školsku godinu 2024/2025 doznačeni iznos i utrošeni iznos je 9.269,26 eura.

Dubrovačko-Neretvanska županija nam je početkom 2024. godine dodijelila iznos od 54.160,00 eura za financiranje materijalnih troškova koja su u cijelosti do kraja godine utrošena isto kao i dodatna sredstva od 4.011,00 eura koja su nam tijekom 2024. godine isplaćena.

Od županije smo dobili i planirani iznos od 53.602,25 eura za rekonstrukciju krova, novu fasadu i protupožarnu zaštitu te uređenje unutrašnjosti područne škole Čara (bojanje cijele škole, uređenje sanitarnih čvorova) koje smo prema naputku županijskog ureda prebacili na račun grada Korčule koji je zajedno sa Županijom uredio prostore namijenjene školi.

**BILJEŠKE UZ PROJEKT „ ERASMUS „**

Osnovna škola Smokvicaje i u 2023. godini sudjelovala u okviru programa“ Erasmus “- program Unije za obrazovanje, osposobljavanje, mlade i sport.

Preko Agencije za mobilnost i programe Europske unije u 2024. godini doznačen nam je iznos od 6.260,20 eura koji se odnosi na 2.dio sredstava koji se isplaćuje 20 % od ukupnog iznosa za Erasmus 2023. godine.

Za Erasmus 2024. godine doznačen nam je iznos od 18.897,60 eura (80% od cjelokupnog iznosa).

Višak sredstava od Erasmusa 2023. godine kojeg smo prebacili u 2024. godinu u iznosu od 6.993,00 eura je u cijelosti utrošen.

Utrošena su i sredstva od Erasmusa 2024. u iznosu od 6.130,40 eura na inozemna stručna usavršavanja učitelja tj. mobilnost u inozemstvu.

Iskazani višak prihoda je 12.034,20 eura koji se prenosi u 2025. godinu.

**BILJEŠKE - ZADRUGA GARDELIN**

U 2024. godini osnovana je zadruga Gardelin u našoj školi te njihovi ukupni prihodi za sada iznose 1.284,00 eura. Iznos od 1000,00 eura su dobili javljanjem na projekt Ministarstva znanosti obrazovanja i mladih koji financiraju natječaje izvannastavnih aktivnosti.

Iznos od 284,52 eura dobili su prodajom proizvoda koji su izrađivali učenici zajedno sa učiteljicama te izložili na Božićnom sajmu održanom u Smokvici 20.12.2024. godine.

**BILJEŠKE UZ PR-RAS VLASTITI**

Tijekom 2024. godine uplaćen je iznos od 170,00 eura za izlet u Korčulu te kamate po viđenju u iznosu od 0,38 eura. U toga iznosa smo utrošili 146,28 eura.

Višak neutrošenih sredstava 2024. godine iznosi 24,10 eura.

* Ukupni prihodi u OŠ Smokvica u 2024. godini iznose 959.783,17 eura, a ukupni rashodi iznose 942.371,65 eura. Od toga je 17.411,52 eura višak prihoda.

Ukupni iskazani višak prihoda 2024. godine iznosi 20.548,86 eura kada zbrojimo sa ukupnim viškom od 17.411,52 eura preneseni višak od 2023. godine u iznosu od 3.137,34 eura.

**BILJEŠKE UZ OBVEZE**

Stanje obveza iskazano u obrascu obveza iznose: 30.603,37 eura

1.Obveze za nepodmirene obveze za materijalne troškove 26.843,57 eura

2.Obveze za nabavu financijske imovine 3.759,80 eura

**BILJEŠKE UZ BILANCU**

Povećala se imovina tijekom 2024.godine nabavom udžbenika za učenike u iznosu od 7.993,75 eura i knjiga za knjižnicu u iznosu od 310,00 eura. Ukupna nabava sitnog inventara u 2024. godini iznosi 6.294,33 eura te godišnji ispravak vrijednosti imovine u iznosu od 26.134,52 eura.

U 2024. godini smo dobili od Ministarstva Carnet opremu u iznosu od 35.019,57 eura koju smo prenijeli u imovinu škole.

Za računovodstvo: Ravnatelj:

Valentina Cetinić Emil Radovanović